OpenLLM-France/wikimedia huggingface dataset:
# Cupola (mòdul de l'ISS)

El mòdul pressuritzat anomenat Cupola (s'anomena Cupola en anglès, que significa llanterna, no cúpula) és un observatori i torre de control per a l'Estació Espacial Internacional (ISS), que amb els seus set finestres proporcionaran una visió panoràmica per observar i dirigir operacions a l'exterior de l'estació. El transbordador espacial Endeavour va ser l'encarregat de transportar cap a l'estació espacial en la missió programada STS-130 el 8 de febrer de 2010, i acoblat al mòdul Tranquility (Node 3).
El mòdul contindrà terminals de treball i un altre maquinari, permetent als astronautes controlar el braç robòtic de l'estació per muntar els elements de l'estació i comunicar-se amb els altres membres en altres parts de l'estació o en l'exterior durant els passejos espacials. Cupola també serà utilitzada com a observatori de la Terra.

## Història

Cupola és el resultat d'un acord d'intercanvi bilateral entre l'Agència Espacial Europea (ESA) i la NASA, sota el qual la ESA proporciona la Cupola per a la ISS a canvi de la utilització del transbordador espacial per enviar astronautes europeus i equip d'experimentació europeu a l'estació.
El 8 de febrer de 1999 es va signar el contracte de la cúpula entre l'ESA i l'empresa Alenia Spazio. El contracte estableix que Alenia Spazio actua com contractista principal per a la producció, i és la responsable de coordinar el treball de sis empreses europees: EADS CASA (Espanya), APCO (Suïssa), SAAB Ericsson and Lindholmen Development (Suècia), EADS Space Transportation (Alemanya) i Verhaert (Bèlgica).
La Cupola que posseeix una massa de 1.8 tones va ser transportada al Centre Espacial Kennedy a Cap Canaveral, Florida. Un cop allà es va realitzar un últim test de comprovacions abans ser d'emmagatzemada durant quatre anys fins al 2009, per ser finalment portada a l'espai en la missió STS-130 el dia 8 de febrer de 2010 i acoblada a l'Estació Espacial Internacional, sent un dels últims components afegits a la base espacial.

## Vegeu també

* Estació Espacial Internacional
* Agència Espacial Europea

## Enllaços externs

* Pàgina de l'ESA sobre la Cúpula (anglès)
Agència Espacial Europea :
Viccionari
# Oligoplites palometa

Oligoplites palometa és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 49,7 cm de longitud total.

## Distribució geogràfica

Es troba des de Guatemala fins a Sao Paulo (Brasil).

## Referències

* ↑ ITIS
* 1 2 FishBase (anglès)

## Bibliografia

* Helfman, G. S.; Collette, B. B.; Facey, D. E. The Diversity of Fishes (en anglès). Blackwell Science, 1997. ISBN 9780865422568.
* Moyle, P.; Cech, J. Fishes: An Introduction to Ichthyology (en anglès). 4a edició. Prentice Hall, 2000. ISBN 9780130112828.
* Nelson, J. S. Fishes of the World (en anglès). 3a edició. Wiley, 1994. ISBN 978-0-471-54713-6.
* Wheeler, A. The World Encyclopedia of Fishes (en anglès). 2a edició. Macdonald, 1985. ISBN 978-0356107158.
# Oligoplites saurus

Oligoplites saurus és una espècie de peix de la família dels caràngids i de l'ordre dels perciformes.

## Morfologia

Els mascles poden assolir els 35 cm de longitud total.

## Subespècies

* Oligoplites saurus saurus a l'Atlàntic occidental.
* Oligoplites saurus inornatus al Pacífic oriental.

## Distribució geogràfica

Es troba a l'Atlàntic occidental (des de Maine i el nord del Golf de Mèxic fins a l'Uruguai i les Índies Occidentals. És absent de les Bahames) i al Pacífic oriental (des de la Baixa Califòrnia fins a l'Equador).

## Referències

* 1 2 FishBase (anglès)
# Artemivka

Artemivka (en (ucraïnès): Артемівка) és un poble de la República Autònoma de Crimea a Ucraïna, que el 2014 tenia 216 habitants. Pertany al districte de Txornomórske.

## Referències

* ↑ «Приказ Минкомсвязи России «О внесении изменений в Российскую систему и план нумерации, утвержденные приказом Министерства информационных технологий и связи Российской Федерации от 17.11.2006 № 142»». Минкомсвязь России. Arxivat de l'original el 2017-07-05. [Consulta: 24 juliol 2016].
# Paisley (Oregon)

Paisley és una població dels Estats Units a l'estat d'Oregon. Segons el cens del 2000 tenia 247 habitants.

## Demografia

Segons el cens del 2000, Paisley tenia 247 habitants, 115 habitatges, i 80 famílies. La densitat de població era de 216,7 habitants per km².
Dels 115 habitatges en un 23,5% hi vivien nens de menys de 18 anys, en un 60% hi vivien parelles casades, en un 7% dones solteres, i en un 29,6% no eren unitats familiars. En el 26,1% dels habitatges hi vivien persones soles el 12,2% de les quals corresponia a persones de 65 anys o més que vivien soles. El nombre mitjà de persones vivint en cada habitatge era de 2,15 i el nombre mitjà de persones que vivien en cada família era de 2,56.
Per edats la població es repartia de la següent manera: un 20,2% tenia menys de 18 anys, un 1,6% entre 18 i 24, un 20,2% entre 25 i 44, un 34% de 45 a 60 i un 23,9% 65 anys o més.
L'edat mediana era de 49 anys. Per cada 100 dones de 18 o més anys hi havia 105,2 homes.
La renda mediana per habitatge era de 28.214$ i la renda mediana per família de 30.625$. Els homes tenien una renda mediana de 21.250$ mentre que les dones 28.125$. La renda per capita de la població era de 16.224$. Aproximadament el 13% de les famílies i el 16,9% de la població estaven per davall del llindar de pobresa.

## Poblacions més properes

El següent diagrama mostra les poblacions més properes.

## Referències

* ↑ «U.S. Gazetteer: 2000 and 1990». Oficina del Cens dels Estats Units, 10-07-2008.
* 1 2 3 «Fact Sheet- Paisley». American Fact Finder. Oficina del Cens dels Estats Units, 12-01-2010. Arxivat de l'original el 2020-02-14. [Consulta: 10 agost 2010].
* ↑ «Geographic Comparison Table- Paisley». American Fact Finder. Oficina del Cens dels Estats Units, 12-01-2010.
# Pablo Isla Álvarez de Tejera

Pablo Isla Álvarez de Tejera (Madrid, 24 de gener de 1964), llicenciat en Dret per la Universitat Complutense de Madrid i advocat de l'Estat, és l'actual President del grup tèxtil Inditex. Va presidir el consell d'administració del Grup Altadis, del que va ser Copresident des del mes de juliol de 2000.

## Trajectòria

És el tercer dels quatre fills de José María Isla i Carmen Álvarez de Tejera. El seu pare va ser executiu en diverses empreses com Lactaria Española, Luis Mejía, Renfe i Grupo de Empresas Álvarez. Estudià al Col·legi Nuestra Señora del Recuerdo, dels Jesuïtes. Està casat amb María de la Vega.
Es va fer advocat de l'Estat en 1988, sent el número u de la seva promoció. A partir de l'any 1992 fins a 1996 va ser cap de serveis jurídics en el Banco Popular Español.
Més endavant va ocupar el càrrec de Director General de Patrimoni de l'Estat en el Ministeri d'Economia i Finances d'Espanya. En 1998, va retornar al Banco Popular com a Conseller General, fins a assumir el càrrec de Copresident al Grup Altadis.
Al juny de 2005 és nomenat Conseller Delegat d'Inditex, on és alhora vicepresident Primer i membre del Consell d'Administració. Inditex és una de les distribuïdores més grans del món a l'àrea de la moda, fundada per Amancio Ortega, matriu de les cadenes de tendes Zara, Skhuaban, Pull and Bear, Massimo Dutti, Bershka, Stradivarius, Oysho i Zara Home.
El 10 de gener de 2011 és proposat per Amancio Ortega per ser el president executiu del grup Inditex. El 19 de juliol de 2011, Pablo Isla passa formalment a ser President del Grup Inditex substituint Amancio Ortega qui ja no exerceix cap càrrec executiu.

## Referències

* ↑ «Ortega catapulta a Pablo Isla a la presidencia de Inditex». El Correo Gallego, 11-01-2011. Arxivat de l'original el 2015-09-24. [Consulta: 20 abril 2015].
* ↑ «Pablo Isla sucede a Amancio Ortega en la presidencia de Inditex». RTVE.es / EFE, 19-07-2011.

## Enllaços externs

* La Voz de Galicia, 17/7/2011, article sobre la seva vida personal.
# Atac Fegatello

L'atac Fegatello, (de l'italià "mort com un tros de fetge"), o atac Fried Liver (de l'anglès "fetge fregit"), és una obertura d'escacs. Es tracta d'una variant de la defensa dels dos cavalls, en la qual les blanques sacrifiquen un cavall a canvi d'un superficialment impressionant atac sobre el rei negre. L'obertura comença amb els següents moviments:
    1.e4 e5
    2.Cf3 Cc6
    3.Ac4 Cf6
    4.Cg5 d5
    5.exd5 Cd5
Això és la defensa dels dos cavalls, en què les blanques han triat la línia agressiva 4.Cg5, i les negres han contestat amb un moviment arriscat (d'altres alternatives per les negres són 5...Ca5, 5... Ag4, 5...b5, i 5...Cd4). Les blanques poden en aquest moment obtenir avantatge amb 6.d4 (l'atac Lolli). De tota manera, l'atac Fegatello implica un sacrifici molt més espectacular a f7, definit pels moviments:
    6.Cxf7 Rxf7
El Fegatello ha estat conegut durant molts segles; la primera partida coneguda on es jugà fou a Roma, el 1610.
L'obertura es classifica sota el codi C57 a l'Encyclopaedia of Chess Openings (ECO).

## Consideracions

| | a | b | c | d | e | f | g | h | |
| 8 | | | | | | | | | 8 |
| 7 | | | | | | | | | 7 |
| 6 | | | | | | | | | 6 |
| 5 | | | | | | | | | 5 |
| 4 | | | | | | | | | 4 |
| 3 | | | | | | | | | 3 |
| 2 | | | | | | | | | 2 |
| 1 | | | | | | | | | 1 |
| | a | b | c | d | e | f | g | h | |
El joc continua normalment 7.Df3+ Re6 8.Cc3 (vegeu el diagrama). Les negres han de fer 8...cb4 o 8...Ce7 i seguir amb ...c6, refermant el seu cavall clavat de d5. Les blanques tenen un atac fort, però no s'ha provat que sigui decisiu.
Com que la defensa és més difícil de jugar que l'atac en aquesta variant, sobretot amb controls de temps curts, el Fegatello és perillós per a les negres, en partides sobre el tauler, amb curts controls de temps. És especialment efectiu contra jugadors més febles, que difícilment trobaran les defenses correctes. De vegades, les negres conviden a jugar el Fegatello en escacs per correspondència o en partides sobre el tauler amb límits de temps llargs (o sense control de temps), que donen a les negres més oportunitats de refutar l'atac blanc.

## Referències

* ↑ «Partida Polerio vs Domenico, Roma 1610» (en anglès). chessgames.com. [Consulta: 17 novembre 2011].

## Bibliografia

* Computer Analysis of the Fried Liver and Lolli, Dan Heisman, Chessbase CHNESO001U
* Re-Fried Liver, per Jon Edwards, Chess Life, juliol de 2009, pp. 32–34.

## Enllaços externs

* The Fried Liver Attack bloc del GM Borís Alterman
# Atletisme als Jocs Olímpics d'estiu de 1904 - 200 metres tanques homes

La prova dels 200 metres tanques masculins va ser una de les proves disputades durant els Jocs Olímpics de Saint Louis de 1904. La prova es va disputar l'1 de setembre de 1904 i hi van prendre part 5 atletes, tots dels Estats Units. Aquesta fou la segona i darrere edició d'aquesta prova als Jocs Olímpics.

## Medallistes

| Or | Plata | Bronze |
| Harry Hillman | Frank Castleman | George Poage |

## Rècords

Aquests eren els rècords del món i olímpic (en segons) que hi havia abans de la celebració dels Jocs Olímpics de 1904.
| Rècord del Món | cap | cap | cap | cap |
| Rècord Olímpic | 25,4" | Alvin Kraenzlein | París (FRA) | 16 de juliol de 1900 |
Harry Hillman va establir un nou rècord olímpic, amb 24,6". En desaparèixer aquesta prova del programa olímpic el rècord continua vigent.

## Resultats
### Final

| Posició | Atleta | Temps |
| | Harry Hillman | 24,6" OR |
| | Frank Castleman | 24,9" |
| | George Poage | desconegut |
| 4 | George Varnell | desconegut |
| 5 | Frederick Schule | desconegut |
OR: Rècord Olímpic

## Referències

* Charles J.P. Lucas. The Olimpic Games 1904. Consultable a LA84 Foundation Arxivat 2009-03-04 a Wayback Machine. (anglès)
* J.E. Sullivan. Spalding's Athletic Almanac for 1905. Consultable a LA84 Foundation Arxivat 2011-08-29 a Wayback Machine. (anglès)
* Wudarski, Pawel. «Wyniki Igrzysk Olimpijskich», 1999. [Consulta: 13 desembre]. (polonès)
# Oligoryzomys destructor

Oligoryzomys destructor és una espècie de mamífer rosegador de la família dels cricètids. Viu a altituds d'entre 600 i 3.350 msnm a l'Argentina, Bolívia, Colòmbia, l'Equador i el Perú. Es tracta d'una espècie comuna. Els seus hàbitats naturals són els boscos de diferents tipus i les zones properes als páramos. Es creu que no hi ha cap amenaça significativa per a la supervivència d'aquesta espècie, tot i que està afectada per la desforestació i la destrucció del seu medi.

## Referències

* ↑ Weksler, M. et al. Oligoryzomys destructor. UICN 2016. Llista Vermella d'espècies amenaçades de la UICN, edició 2016, consultada el 14 febrer 2017.
Espècies d'orizominis :
Regne: Animalia · Embrancament: Chordata · Classe: Mammalia · Ordre: Rodentia · Família: Cricetidae ·  Subfamília: Sigmodontinae :
# Paleotoca

Una paleotoca (de toca, llodriguera en portuguès) és una llodriguera o cau subterrani excavat per mamífers de la megafauna, o altres animals gegants extints, que van viure durant l'era prehistòrica.
Un cas particular seria una crotovina, una paleotoca omplerta per sediments (sorres, argiles i similars) que al llarg dels segles s'han anat dipositat amb les pluges o la porositat del terreny. Generalment aquests traços fòssils (icnofòssils) posseeixen grans proporcions, compatibles amb les dimensions dels animals d'aquest període.

## Brasil

Especialment al Brasil hi ha diverses excavacions paleontològiques caracteritzades com a paleotoques, com ara a Ponta do Abunã, a Rondônia, a la regió amazònica, en el Parc Nacional de la Serra de Gandarela, a Minas Generais, o a Monte Bonito, en el Riu Gran del Sud; a més de la Toca del Tatu a Santa Catarina, entre altres descobriments, as well as the Toca do Tatu in Santa Catarina.
Després de l'extinció de la megafauna, fa gairebé més de 10.000 anys, algunes paleotoques van passar a ser reutilitzades per antigues poblacions indígenes. Investigacions recents indiquen que les estructures eren utilitzades per aquestes poblacions com recers temporals i també per a finalitats ritualístiques. En el seu interior poden ser trobats vestigis arqueològics com ara eines de pedra, artefactes ceràmics, sepulcres humans, a més d'inscripcions gravades en les seves parets, conegudes com a art rupestre. Les paleotoques normal són classificades com excavacions paleontològiques, però si al seu interior s'hi descobreixen vestigis d'antigues poblacions, l'emplaçament també passa a ser denominada excavació arqueològica, servint així d'objecte d'investigació tant de paleontòlegs com d'arqueòlegs.

## Referències

* ↑ II Congresso sobre Planejamento e Gestão das Zonas Costeiras dos Países de Expressão Portuguesa UFRGS - agosto/2015
* ↑ ANAIS do 31º Congresso Brasileiro de Espeleologia Arxivat 2016-03-03 a Wayback Machine. Cavernas.org - agosto/2015
* ↑ Casa de preguiça Arxivat 2015-05-15 a Wayback Machine. Ciência Hoje - agosto/2015
* ↑ Paleotocas, Crotovinas e Abrigos Subterrâneos Projeto Paleotoca - UFRGS - agosto/2015
* ↑ Caverna escavada por mamíferos gigantes é descoberta na Amazônia O Globo- agosto/2015
* ↑ O protagonista: um tatu gigante Boletim BR 116 - agosto/2015
* ↑ «Revista Espeleotema», 2012.
* ↑ VICROSKI, Fabricio J. Nazzari; FRANK, Heinrich Theodor. «A Problemática das Galerias Subterrâneas na Arqueologia do Sul do Brasil», 2013.
* ↑ AZEVEDO, Leonardo Waisman de Azevedo; COPÉ,Silvia Moehlecke. «A Gênese das Galerias Subterrâneas no Planalto Sul-Brasileiro». Arxivat de l'original el 2015-12-22. [Consulta: 3 abril 2017].

## Enllaços externs

* Lloc web sobre la recerca en les paleotoques
# Paleosètids

Els paleosètids (Palaeosetidae) són una família lepidòpters exoporis de la superfamília dels hepialoïdeus (Hepialoidea). Són anomenades "arnes fantasma minúscules" (Miniature Ghost Moths) i són hepialoïdeus primitius.

## Sistemàtica

Està constituïda per 4 gèneres i 7 espècies. Un gènere, Osrhoes, es troba a Colòmbia, i els altres gèneres presenten una distribució que va des d'Assam fins a Austràlia (Kristensen, 1999: 59-61; Nielsen i cols., 2000).
* Palaeoses Turner, 1922
      * Palaeoses scholastica Turner, 1922
* Genustes Issiki and Stringer, 1932
      * Genustes lutata Issiki and Stringer, 1932
* Ogygioses Issiki and Stringer, 1932
      * Ogygioses caliginosa Issiki and Stringer, 1932
      * Ogygioses eurata Issiki and Stringer, 1932
      * Ogygioses issikii Davis, 1995
      * Ogygioses luangensis Kristensen, 1995
* Osrhoes Druce, 1900
      * Osrhoes coronta Druce, 1900

## Referències

* Kristensen, N.P. (1999): "The homoneurous Glossata". Ch. 4, pp. 41-62 a Kristensen, N.P. (Ed.). Lepidoptera, Moths and Butterflies. Volum 1: "Evolution, Systematics, and Biogeography. Handbuch der Zoologie. Eine Naturgeschichte der Stämme des Tierreiches". Volum IV Arthropoda: Insecta. Part 35: 491 pp. Walter de Gruyter, Berlín, Nova York.
* Nielsen, E.S.; Robinson, G.S.; Wagner, D.L. (2000): "Ghost-moths of the world: a global inventory and bibliography of the Exoporia (Mnesarchaeoidea and Hepialoidea) (Lepidoptera)". Journal of Natural History, 34(6): 823-878.Abstract

## Enllaços externs

* Common Name Index Arxivat 2007-04-01 a Wayback Machine.
* Tree of Life Arxivat 2012-02-07 a Wayback Machine.
* Ogygioses

## Vegeu també

* Classificació dels lepidòpters
# Palau d'Exposicions de Belles Arts

El Palau d'Exposicions de Belles Arts fou un edifici de Jeroni Granell i Barrera construït el 1868 a la Gran Via de les Corts Catalanes de Barcelona, entre el Passeig de Gràcia i la Rambla de Catalunya. L'espai és actualment ocupat per l'hotel Avenida Palace.
Fou construït amb un permís de cinc anys i fou enderrocat el 1874.

## Referències

* ↑ «Palau d'Exposicions de Belles Arts». web. Barcelofília. [Consulta: 27 desembre 2014].
* ↑ «Dossier informatiu 125è aniversari». web. Biblioteca Museu Víctor Balaguer. Arxivat de l'original el 3 de març 2016. [Consulta: 27 desembre 2014].
# Rafel Timoner Sintes

Rafel Timoner Sintes (Alaior, 1932- 1995) fou un empresari i polític menorquí. Estudià peritatge i professorat mercantil a Maó, activitat que compagina amb la seva feina a l'empresa de Rafel Rosselló Olivar. El 17 d'agost de 1954, amb Miquel Carretero Gomila, funda l'empresa Carretero y Timoner S.A., Catisa, dedicada a la fabricació de bijuteria, de la qual és president del Consell d'Administració i director general. El 1962 és elegit regidor de l'Ajuntament de Maó. El 1967 n'esdevé tinent d'alcalde i passa a gestionar l'hospital municipal. També és elegit president nacional de l'Associació de Fabricants de Bijuteria, que ell mateix promou.
De 1971 a 1974 fou president de la corporació municipal de Maó, diputat provincial i procurador en Corts. Durant el seu mandat creà les Setmanes Culturals un cop al mes per a reactivar l'activitat cultural, així com la Setmana de la Bijuteria Menorquina o SEBIME (1972), que amb el temps serà reconeguda com a fira internacional, la Setmana Cultural de s'Òpera i la Societat d'Amics de s'Òpera.
El 1977 impulsà Associació de Fabricants Metalúrgics de Menorca (APIME), el 1981 APICESA per organitzar la compra de primeres matèries en règim cooperatiu; l'ITEB (Institut Tecnològic de la Bijuteria) per a desenvolupar la investigació, l'anàlisi i l'estudi de la problemàtica del sector; el 1982 UNEBIF (Unió Europea de Fabricants de Bijuteria) que organitza el 1985 a Menorca el I Congreso Mundial de Fabricantes de Bisutería, al llarg del qual proposa i aconsegueix la creació de la Germandat Mundial de Fabricants de Bijuteria (JEBI-CLUB), de la qual n'ocupa la presidència nacional i internacional fins a la seva mort. El 2005 li fou atorgada a títol pòstum la Medalla d'Or de la Comunitat Autònoma de les Illes Balears.
# Af

Af té els següents significats:
* .af, domini d'Internet
* Aliança Francesa, organització cultural i educativa francesa sense ànim de lucre que promou l'ensenyament del francès i la cultura francesa fora de les fronteres del país
* agrupament flexible, divisió d'alumnes temporal
* sigles del partit Alianza por el Futuro
* Action Française, moviment polític francès nacionalista i monàrquic, fundat el 1899 després de l'affaire Dreyfus per Henri Vaugeois i Maurice Pujo
* AF, abreviatura d'autofocus
# Acacia dodonaeifolia

Acacia dodonaeifolia és una espècie de planta de la família de les lleguminoses que es distribueix pel sud d'Austràlia. És un arbust tolerant de sòls calcaris que es troba en boscos oberts d'eucaliptus, a valls i vessants. És una espècie que s'usa com a planta ornamental. A les acàcies se les coneix amb el nom de Wattle, sobretot a Austràlia i Sud-àfrica.
Es consideren arbust o arbres petits, ja que poden arribar fins als 6 metres d'alçada. Presenten un port erecte i molt ramificat encara que en els individus madurs el tronc no és típicament recte i tenen una capçada ampla. Pertànyen a la secció Phyllodineae, els quals es caracteritzen per tenir fil·lodis d'un sol nervi i les flors es reuneixen en caps globulars. S'han dispersat per zones de gran diversitat localitzant-se en terres temperades i semiàrides de l'est, sud-est i sud-oest d'Austràlia. El seu estat de conservació indica que és una espècie rara i la recol·lecció de llavors a la natura requereix un permís. El seu hàbitat i distribució es dona al sud d'Austràlia d'on hi és endèmica i on compta amb una distribució dispersa, principalment en regions properes a la costa.

## Referències

* ↑ «Acacia dodonaeifolia» a EOL. Data consulta: 31 de gener de 2014.
* ↑ «Acacia dodonaeifolia (Pers.) Balb.» (en anglès). AcaciaSearch. [Consulta: 3 octubre 2024].
# Hate

Hate (odi en anglès) és el nom artístic de Sergio Rodríguez Fernández, un raper espanyol natural del barri de Las Delicias de Saragossa. A més de Hate, utilitza uns altres àlies com: Odio, Sho Hai, Yuen Hsiao Tien, El rey de las Cantinas, Gran Mago Beodo o Heavy del Rap.
La primera referència musical de Hate data de 1996. Al costat de R de Rumba i Juez formen el grup Bufank i graven una maqueta: Ciego de un sábado noche. Més tard, el 1998 apareix el segon treball del grup Bufank, nom que van usar per a disc i grup. Passa a formar part de Violadores del Verso (Doble V) al costat de Lírico, Kase-O i R de Rumba, on desenvolupa un especial humor negre en els missatges dels temes i participa a cançons com Vivir para contrarlo o Vicios y virtudes. Més envant, es dedica més a la música en solitari, encara que no deixa de fer col·laboracions amb altres rapers com Kase.O o Zatu i, a l'any 2011 llança Doble Vida, uns dels discs més valorats a la història del rap en espanyol que compta amb temes ja considerats clàssics com La cúpula, De Paso o Para ser un rapper. Finalment, al 2017, llança el seu disc La última función, on es poden trobar tant col·laboracions ja vistes, com altres de noves, com cançons en solitari.

## Discografia

* AMB DOBLE V (VIOLADORES DEL VERSO)
** Violadores del verso (EP) (Avoid, 1998).
** Violadores del Verso presenten a Kase-O en: Mierda (Maxi) (BOA, 1998).
** Genios (LP) (Avoid, 1999).
** Atras (Maxi) (Rap Solo, 2001).
** Vicios y virtudes (LP) (Rap Solo, 2001).
** Violadores del Verso + Kase-O Mierda (Reedició, BOA, 2001).
** Tú eres alguien / Bombo clap (DVD en directe) (Rap Solo, 2002).
** Vivir para contarlo/ Haciendo lo nuestro (Maxi) (Rap Solo, 2006).
** Vivir para contarlo (LP) (Rap Solo, 2006).
* AMB BUFANK
** Ciego de un sábado noche (Maqueta) (1996.
** Bufank (Maqueta) (1998).
* En Solitari
** Doble vida (2011)
** La Ultima Función (2017)
Viccionari
# Chen Lin

Chen Lin és el nom dels següents personatges:
* Chen Lin (Dinastia Han) (mort el 217), ministre i acadèmic xinès
* Chen Lin (pintor) (1260–1320), pintor xinès de paisatges
* Chen Lin (Ming) (1543–1603), general xinès de la Dinastia Ming
* Chen Lin (cantant) (1970–2009), cantant xinès de pop
* Lin Chen, economista del segle XX i XXI
* Chen Lin (jugador de bàdminton)
* Chen Lin (bussejador)
* Chen Lin (atleta)